Omaperhe.fi –palvelun asukaskysely käynnissä

Etelä-Karjalan hyvinvointialue haluaa kuulla asukkailtaan, miten alkuvuodesta käyttöön otettu Omaperhe.fi-palvelu on vastannut perheiden tarpeisiin. Palvelu tarjoaa keskitetysti tietoa ja tukea eri elämäntilanteisiin, ja nyt asukkaita pyydetään jakamaan kokemuksiaan palvelun toimivuudesta ja sisällöstä.

- Omaperhe.fi on tärkeä osa perheiden arkea helpottavaa digitaalista palvelukokonaisuutta. Haluamme kehittää palvelua entistä paremmin asukkaiden tarpeita vastaavaksi, ja siksi asukkaiden palaute on meille ensiarvoisen tärkeää, kertoo perhekeskuskoordinaattori Katri Kähäri.

Kysely on avoinna 2.12.--15.1.2025, ja siihen voivat osallistua kaikki Etelä-Karjalan asukkaat, jotka ovat käyttäneet Omaperhe.fi-palvelua tai haluavat antaa kehitysehdotuksia. Voit vastata kyselyyn, vaikka et olisi vielä käyttänyt Omaperhettä.

Miten kyselyyn pääsee?

Kyselyyn pääset tästä linkistä ja vastaaminen vie vain muutaman minuutin.

Mikä on Omaperhe.fi?

Omaperhe.fi on Etelä-Karjalan hyvinvointialueen perheille suunnattu verkkopalvelu, joka kokoaa yhteen paikkaan tietoa perheiden hyvinvointia, terveyttä ja arjen sujuvuutta tukevista palveluista. Palvelun tavoitteena on helpottaa tiedon löytämistä ja tehdä avun hakemisesta vaivatonta.

Tervetuloa kehittämään Omaperhe.fi-palvelua yhdessä kanssamme!

Lisätietoja:

Katri Kähäri, perhekeskuskoordinaattori, p. 040 703 4172, katri.kahari@ekhva.f

Sähköisen perhekeskuksen kehittämisen taustalla on valtakunnallinen lapsi- ja perhepalveluiden muutosohjelma sekä perhekeskustoimintamalli. Etelä-Karjalan hyvinvointialueella kehittämistyötä tehdään Suomen kestävän kasvun ohjelmassa, jonka rahoittajana on Sosiaali- ja terveysministeriö ja EU:n kertaluonteinen elpymisväline (Next Generation EU).